《后湖泛舟诗》
南北朝·张正见

上苑奢行乐，沧池聊薄游。泛荷分兰棹，沈槎触桂舟。

残虹收度雨，缺岸上新流。欲知有高趣，长杨送麦秋。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。